สวัสดีครับ พอดีผมแคะขี้หูเเล้วหูอื้อน่าจะขี้หูอุดตัน เเล้วผมได้ซื้อยาสลายขี้หู ซึ่งลองใช้2-3 ครั้งยังไม่มีอะไรออกมาเลย ผมต้องใช้ยาต่อหรือไปหาดีครับ
สวัสดีค่ะ ภาวะขี้หูอุดตันนั้นอาจทำให้มีอาการหูอื้อ การได้ยินลดลง มีอาการปวดหูได้ ปัจจัยเสี่ยงของการเกิดภาวะขี้หูอุดตันมีหลายอย่าง เช่น ลักษณะของช่องหูที่แคบ การผลิตขี้หูที่มากผิดปกติ โรคเยื่อบุช่องหูที่ผิดปกติโดยหากมีภาวะดังกล่าวมานั้น ไม่ควรใช้ไม้อะไรเขี่ยขี้หูเอง เพราะอาจทำให้หูด้านในได้รับบาดเจ็บได้ อาจใช้ผ้าสะอาดชุบน้ำหมาดเช็ดรอบนอกเบาๆได้เบื้องต้นก่อน การใช้อุปกรณ์แคะหรือดูด การสวนล้าง การใช้ยาละลายขี้หู เช่น น้ำมันมะกอก โซเดียมไบคาร์บอเนต นั้น ควรทำภายใต้การดูแลของแพทย์ค่ะ แนะนำกลับไปพบแพทย์เพื่อตรวจร่างกายยืนยันและรับการรักษาต่อไป